*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*35. számú előterjesztés*

Bátaszék Város Önkormányzata Képviselő-testületének 2025. február 12-én,

16 órakor megtartandó ülésére

*Városi Tanuszoda 2024. évi üzemeltetési támogatásának elszámolása*

|  |
| --- |
| **Előterjesztő:** dr. Bozsolik Róbert polgármester  **Készítette**: dr. Firle-Paksi Anna aljegyző    **Törvényességi ellenőrzést végezte:** ----  **Tárgyalja:**  KOIS Bizottság 2025.02.10.  PG Bizottság 2025.02.11. |

**Tisztelt Képviselő-testület!**

2024. december 9-én érkezett a Honvédelmi Minisztérium Sportért Felelős Államtitkárságáról az előterjesztés mellékletét képező támogató okirat. A Bátaszéki Tanuszoda 2024. évi üzemeltetésére kapott működési támogatás összege 40.000.000 Ft. A Bátaszéki Tanuszoda üzemeltetését az önkormányzat 100 %-os tulajdonában álló BÁT-KOM 2004. Kft végzi, így a decemberi testületi ülésen hozott döntésnek megfelelően a támogatást a Kft. részére átadtuk.

Mivel a tanuszoda üzemeltetését a Kft. végzi, így a támogatás támogatói okirat szerinti elszámolását is a Kft. végezte el.

A támogatói okirat szerint a Kedvezményezett köteles **a harmadik személy által felhasznált támogatásról benyújtott elszámolások összesítőjét és az elszámolás Kedvezményezett általi elfogadását Támogató részére legkésőbb 2025. március 16. napjáig megküldeni.**

A BÁT-KOM 2004 Kft az elszámolást elkészítette, a támogatói okirat szerint a számviteli bizonylatokat záradékolta.

Kérjük a Tisztelt Képviselő-testületet, hogy az elszámolást az alábbi határozati javaslat elfogadásával hagyják jóvá.

**Határozati javaslat:**

**Városi Tanuszoda 2024. évi üzemeltetési támogatásának elszámolására**

Bátaszék Város Önkormányzatának Képviselő-testülete

1. a BÁT-KOM 2004. Kft. (székhely: 7140 Bátaszék, Baross u. 1/A, adószám: 13318871-2-17, képviseli: Pap Péter ügyvezető) által benyújtott -a Honvédelmi Minisztérium (képviseletében eljáró: Dr. Schmidt Ádám sportért felelős államtitkár, székhely: 1055 Budapest, Balaton utca 7-11., törzskönyvi nyilvántartási szám: 701059, adószám: 15701051-2-51) 9155-5/2024 nyilvántartási számú támogatói okiratában meghatározott - Bátaszéki Tanuszoda 40.000.000 Ft összegű 2024. évi működési támogatásának a felhasználásáról szóló elszámolását elfogadja;
2. felkéri a polgármestert, hogy gondoskodjon az elszámolás Támogató részére határidőben történő megküldéséről.

*Határidő*: 2025. március 16.

*Felelős:* dr. Firle-Paksi Anna aljegyző

(a határozat megküldéséért)

dr. Bozsolik Róbert polgármester

(b.) pont tekintetében)

*Határozatról értesül*: Honvédelmi Minisztérium

BÁT-KOM 2004. Kft

Bátaszéki KÖH pénzügyi iroda

irattár